Врз основа на член 17 став (1) од Законот за вработените во јавниот сектор („Службен весник на РМ“ бр.27/14, 199/14, 27/16, 35/18, 198/18 „Службен весник на Република Северна Македонија” бр.143/19 и 14/20) и член 26 став 1 точка 26 од Статутот на Општина Прилеп („Службен гласник на Општина Прилеп“ бр.6/2003, 4/2005 и 11/2008), Советот на Општина Прилеп на седницата одржана на 07.06.2023 година, донесе:

**О Д Л У К А**

**за измена и доополнување на Одлуката за организација, делокругот и начинот на извршување на задачите на општинската администрација на Општина Прилеп**

**1. Основни одредби**

**Член 1**

Со оваа одлука се врши измена и дополнување на Одлуката за организација, делокругот и начинот на извршување на задачите на општинската администрација на Општина Прилеп бр. 25-1089/2 од 15.05.2015 година.

**Член 2**

Во ДЕЛ III „ОРГАНИЗАЦИЈА И ДЕЛОКРУГ НА ОПШТИНСКАТА АДМИНИСТРАЦИЈА“ во член 6, точка 1, „Сектор за правни, општи работи и јавни дејности“, зборовите „јавни дејности“ се бришат. Во истиот член, точка 1, алинеја 3, „Одделение за јавни дејности“ се брише. Во истиот член, точка 1 ,алинеја 4, „Одделение за локален економски развој и прекугранична соработка“ се брише. Во истиот член, точка 1 ,алинеја 5, „Одделение за контакт со граѓаните, Невладините организации, облиците на месна самоуправа, информирање, правна помош, предлози и претставки“ се брише. Во истиот член, точка 1, називот „Сектор за правни, општи работи и јавни дејности“ се менува и гласи „Сектор за правни работи и општи работи“.

**Член 3**

Во ДЕЛ III „ОРГАНИЗАЦИЈА И ДЕЛОКРУГ НА ОПШТИНСКАТА АДМИНИСТРАЦИЈА“,, во член 6, по точката 2, „Сектор за финансиски прашања“, се додава точка 2-а, која гласи „2-а. „Сектор за поддршка на градоначалник, поддршка на совет и јавни дејности“.

**Член 4**

Во член 6, по точката 2-а, „Сектор за поддршка на градоначалник, поддршка на совет и јавни дејности “, се додава точка 2-б, која гласи „2-б. Сектор за локален економски развој, контакт со граѓани, НВО, облиците на месна самоуправа, информирање, правна помош, предлози и претставки“.

**Член 5**

Во ДЕЛ III „ОРГАНИЗАЦИЈА И ДЕЛОКРУГ НА ОПШТИНСКАТА АДМИНИСТРАЦИЈА“ Членовите 10, 11 и 12 се бришат.

**Член 6**

Во ДЕЛ III „ОРГАНИЗАЦИЈА И ДЕЛОКРУГ НА ОПШТИНСКАТА АДМИНИСТРАЦИЈА“,, по Член 18, се додава нов Член 18-а, кој гласи:

Член 18-a

**Сектор за поддршка на градоначалник, поддршка на совет и јавни дејности**

Секторот за поддршка на градоначалник, поддршка на совет и јавни дејности ги извршува функциите на општината кои се насочени кон обезбедување на целосна поддршка и непречено извршување на редовните активности на градоначалникот, како и на советот на општината, а истовремено и извршување на сите работни задачи во врска со јавните дејности во рамките на општината. Овој сектор е сооставен од 2 (две) одделенија и тоа:

**Одделението за поддршка на градоначалник и поддршка на совет** ги извршува работите кои се однесуваат на обезбедување целосна поддршка при реализација на активностите на градоначалникот, ги следи законските прописи и другите општи акти од областа на локалната самоуправа и се грижи за нивната примена, се грижи за организацијата и за подготовката на белешки и записници од протоколарните и работните средби и состаноци на градоначалникот на општината, се грижи за организацијата на состаноците на стручниот колегиум на раководители на сектори во општинската администрација, подготвува материјали и информациите што му се потребни на градоначалникот на општината за неговите средби и состаноци, организира посети на градоначалникот во странство, организира, координира и учествува или непосредно изготвува одлуки и други прописи, програми, информации и други акти. Истворемено, ги подготвува седниците на Советот на општината, ги изготвува материјалите за потребите на Советот, учествува во организирањето на седниците на Советот, го изготвува службениот гласник на општината, изготвува записници од седниците, врши дактилографски и стенографски работи, ја организира и учествува во работата на комисиите на Советот, обезбедува јавност во работењето на Советот, ги лекторира прописите донесени од Советот и градоначалникот и врши други работи што произлегуваат од надлежностите на Советот.

**Одделението за јавни дејности** ги врши работите што се однесуваат на: културата, културните установи и проекти, негувањето на фолклорот, обичаите, старите занаети и слични културни вредности, организирањето манифестации, потикнувањето на разновидни специфични форми на творештво, развојот на масовниот спорт и рекреативните активности, организирањето на спортски приредби, одржувањето и изградбата на објекти за спорт, поддршка на спортски сојузи, социјалната заштита на децата-детски градинки и домови за стари (сопственост, финансирање, инвестиции и одржување), остварување на социјална грижа за инвалидни лица, децата без родители и родителска грижа, децата со воспитно-социјални проблеми, деца со посебни потреби, децата од еднородителски семејства, децата на улица, лицата изложени на социјален ризик, лицата засегнати со злоупотреба на дрога и алкохол, подигање на свеста на населението, домување на лица со социјален ризик, остварување на право и воспитување на децата од предучилишната возраст во согласност со Националната програма за развој на социјалната заштита, администрирање на основните и средни училишта во соработка со централната власт, во согласност со закон, организирање на превоз и исхрана на ученици и нивно сместување во ученички домови, управување со мрежата на јавни здравствени организации и објекти од примарна здравствена заштита кои треба да вклучат застапеност на локалната самоуправа во сите одбори на сите здравствени организации во јавна сопственост, здравственото воспитување унапредување на здравјето, превентивни активности, заштита на здравјето на работниците при работа, здравствен надзор над животната средина, надзор над заразните болести, помош на пациенти со специјални потреби (ментално здравје, злоупотреба на деца) и други области кои ќе бидат утврдени со закон, спроведување на подготовки и преземање мерки за заштита и спасување на граѓани и материјални добра од воени разурнувања, природни непогоди и други несреќи од последици предизвикани од нив.

**Член 6**

Во ДЕЛ III „ОРГАНИЗАЦИЈА И ДЕЛОКРУГ НА ОПШТИНСКАТА АДМИНИСТРАЦИЈА“,, по Член 18-а, се додава нов Член 18-б, кој гласи:

Член 18-б

**Сектор за локален економски развој, контакт со граѓани, НВО, облиците на месна самоуправа, информирање, правна помош, предлози и претставки**

Сектор за локален економски развој, контакт со граѓани, НВО, облиците на месна самоуправа, информирање, правна помош, предлози и претставки ги извршува функциите на општината кои се насочени кон непречено извршување на редовните активности на кои се однесуваат на локалниот економски развој, одржување на контакт со граѓаните, невладините организации, облиците на месна самоуправа, обезбедување на правна помош, и постапување по поднесени претставки и предлози. Овој сектор е сооставен од 2 (две) одделенија и тоа:

**Одделението за локален екномски развој и прекугранична соработка** ги врши работите што се однсуваат на: планирање на локалниот економски развој, утврдување на развојните и структурните приоритети, водење на локална економска политика, поддршка на развојот на мали и средни претпријатија и на претприемништвото на локално ниво, учество во воспоставувањето и развојот на локалната мрежа на институции и агенции и промовирање на партнерство, врши работи што се однесуваат на локалниот економски развој, подготвува програми за локален економски развој, предлага мерки за поддршка на малите и средни претпријатија, претприемништво на локално ниво, учествува во воспоставувањето и развојот на мрежа на институции и агенции и промовирање на партнерството, остварува соработка со меќународни организации, невладини, владини, хуманитарни и др.врши и други работи што ќе им бидат доверени од Советот и Градоначалникот.

**Одделение за контакт со граѓаните, невладините организации, облиците на месна самоуправа, информирање, правна помош, предлози и претставки** ги врши следните работи: обезбедува контакт со граѓаните, невладините организации и облиците на месна самоуправа, во смисла на давање и примање на информации кои се од обостран интерес и од витално значење за секојдневниот живот на граѓаните на општината, обезбедува односи со јавноста, дава усни правни совети на граѓаните и им помага и укажува на начинот на остварување на нивните права, дава информации на граѓаните во областа на добивањето на одобрение за градење, неопходната потребна техничка документација за градба, информации за комуналните давачки, информации за општинските органи, јавните претпријатија, за регионални конференции, културни и спортски манифестации, врши и други работи што ќе им бидат доверени од Советот и Градоначалникот на општината.

**Член 7**

Оваа Одлука влегува во сила од денот на нејзиното донесување, а ќе се применува по добиената согласност од Министерството за информатичко општество и администрација.

Број 09-1998/8 ПРЕТСЕДАТЕЛ

07.06.2023 година на Совет на Општина Прилеп

Прилеп Дејан Проданоски